Psalms 130 - Heilige Bybel [Afrikaans Bible 1933/1953]
'n Bedevaartslied. Uit die dieptes roep ek U aan, o HERE!
As U, HERE, die ongeregtighede in gedagtenis hou, Here, wie sal bestaan?
Maar by U is vergewing, dat U gevrees mag word.
Ek wag op die HERE; my siel wag, en ek hoop op sy woord.
My siel wag op die Here meer as wagters op die môre , wagters op die môre .
Wag op die HERE, o Israel! want by die HERE is die goedertierenheid, en by Hom is daar veel verlossing;
en Hy self sal Israel verlos van al sy ongeregtighede.